Fra Angelico

Palʋla Ɖajaa Guido di Pietro lɛlaɣ fenaɣ kɩyakʋ hiu nɛ lutozo ñɩŋgʋ wiye, pɩnaɣ 1455 taa Room.   

Ɖajaa Guido di Pietro payaɣa ɖooo lɔŋ se Fra Angelico. Itaalii ɛjaɖɛ taa mba payaɣ se Angelico waa yɔ, payaɣna-ɩ se Fra Angelico. Ɛ-ɖɔndɩyɛ taa ñɩma ñayawaɣ-ɩ se Fra-Giovanni da Fiesole. Pama takayaɣ nakɛyɛ pʋcɔ pɩnaɣ 1555 talɩ.   

Paya takayaɣ ŋga se ''Weziŋ caɣʋ''. Ka-taa peeɖe pamawa se ɛnʋ payaɣ Giovanni Fra Angelico. Pakʋma-ɩ hɩɖɛ ɖɔɖɔ se ''Ɛsɔtiyiyaa tɛ tɔlɩm tayʋ". Ɛta kamaŋaɣ nakayɩ tɔlɩm pɩnaɣ 1423.  

Ɖajaa Guido di Pietro kɛ Room tɛtʋ taa tɔlɩm tayʋ sɔsɔ nɔɔyʋ. Room tɛtʋ kɛŋna Itaalii ɛjaɖɛ tɛtʋ sɔsɔtʋ. Ɖajaa ɛnɛ, ɛ-tɔm takayɩsɩ mayʋ sɔsɔ weyi payaɣ-ɩ se Giorgio Vasari yɔ ɛyɔɔda nɛ ɛtɔ se Ɛsɔ ha-ɩ tɩlɩtʋ ndʋ yɔ, tɩwɛ ndɩ kpem. Sɔsɔ Giorgio vasari tɔma ɖɔɖɔ se Ɖajaa Guido di Pietro tɩlɩtʋ ɖe pɩdɩɩfɛyɩ. Se, tɩ-wayɩ fɛyɩ. Ɛkaɖa kpayɩ ɖɔɖɔ se pɩtɛkɛ paa anɩ pɩhaɣ pɩ-tɛ tɩlɩtʋ.  

Ɖajaa Guido di Pietro kɛ Ɛsɔ tʋ siŋŋ. Pʋ-tɔbʋʋ se e-wezuu caɣʋ tataa cɩnɛ kamʋna Ɛsɔ pɩɣa. Ɛsɩba nɛ pɩleɖi pazɩ lɛ, papɩsɩ-ɩ ''Ɛyʋ kiɖeɖeu''. Papɩsa-ɩ Ɛyʋ kiɖeɖeu lɛ, paha-ɩ hɩɖɛ se Fiesole tɛtʋ taa Yohanɛɛsɩ Koboyaɣ tʋ.    



Category:Keɖeyaɣ laɖaa 
Category:Ɛyaa sɔsaa
Category:Abalaa sɔsaa
Category:Itaalii